**Call of Duty: Ghosts** on Infinity Wardin kehittämä ja Activisionin julkaisema ensimmäisen persoonan ammuntapeli, joka on *Call of Duty* -pelisarjan kymmenes osa. Peli julkaistiin 5. marraskuuta 2013 Microsoft Windowsille, PlayStation 3:lle, PlayStation 4:lle, Xbox 360:lle, Wii U:lle ja Xbox Onelle. Ennakkotilaamalla oli myös mahdollista saada pelin mukana erillinen Free Fall -pelikenttä ja Eminemin kappale Survival.

Pelaaminen
----------

Infinity Wardin sanottiin kehittäneen peliä varten uuden pelimoottorin, mutta joka on kuitenkin kiistanalaista. *lähde?*

*Call of Duty: Ghosts* sisältää neljä pelimuotoa, jotka ovat:

* Yksinpeli (*Singleplayer*)
* Moninpeli (*Multiplayer*)
* Squads
* Extinction

### Moninpeli

Verkkomoninpeliin on tuotu 30 uutta asetta edellisiin sarjan peleihin nähden. On myös luotu kokonaan uusi Marksman Rifles -aseluokka. Ensimmäistä kertaa hahmon ulkonäön muokkaus on mahdollista *Call of Duty* -sarjan pelissä, ja muokattavissa on koko hahmo sukupuolesta kasvonpiirteisiin ja sotilasasun väriin. Pelissä pelattavat kentät ovat dynaamisia niin ikään ensimmäistä kertaa. Tämä tarkoittaa sitä, että jotkin alueet ja seinät ovat tuhottavissa pelaajan tieltä vaikkapa räjähteillä. Moninpelissä käytettävät aseet, varusteet ja edut (engl. *perks*) ovat avattavissa käyttöön Squad-pisteillä (*Squad point*), joita voi ansaita moninpeliä tai Squads-pelimuotoa pelaamalla. Näin ollen myös Squads-pelimuotoa pelaamalla ansaitut hahmon tasot näkyvät ansaittuina moninpeliä pelatessa.

### Squads

Kyseiseen pelimuotoon pelaaja voi luoda oman ryhmänsä, Squadin, joka koostuu pelaajasta ja useasta tekoälyn ohjaamista jäsenestä. Pelimoodin ideana on, että pelaaja ja hänen ryhmänsä taistelevat toista pelaajaa ja tämän ryhmää vastaan. 

### Extinction

Extinction on ns. selviytymismodi, jossa pelaaja taistelee yksin tai joukkueen kanssa ulkoavaruudesta hyökänneitä avaruusolentoja vastaan eli kryptidejä. Pelimuoto ei sinällään ole uutta pelisarjassa, sillä zombieselviytymistä on esiintynyt pelisarjan peleissä  *World at War*, *Black Ops* ja *Black Ops II*.

### Ladattavat lisäosat

Ladattavien lisäosien nimet muodostuvat sanasta ODIN.

Onslaught
Tuo peliin moninpelikartat *Fog*, *Bayview*, *Contaiment* ja *Ignition*, moninpeliaseen Maverick AR/Maverick SR sekä Extinction-kartan *Nightfall*. Lisäosa julkaistiin Xbox 360:lle ja Xbox Onelle 28. tammikuuta 2014 sekä Windowsille ja PlayStation 3:lle 27. helmikuuta 2014.

Devastation
Tuo peliin moninpelikartat *Behemoth*, *Ruins*, *Unearthed* ja *Collision*, moninpeliaseen Ripper 2-IN-1 AR/SMG sekä Extinction-kartan *Mayday*. Lisäosa julkaistiin Xbox 360:lle ja Xbox Onelle 3. huhtikuuta 2014.

Invasion
Tuo peliin moninpelikartat *Pharaoh*, *Departed*, *Mutiny* ja *Favela* sekä Extinction-kartan *Awakening*. Lisäosa julkaistiin Xbox 360:lle ja Xbox Onelle 3. kesäkuuta 2014.

Nemesis

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pelin alku sijoittuu vuoteen 2017. Kapteeni Elias Walker kertoo pojilleen Logan ja David "Hesh" Walkerille, kuinka Ghosts-ryhmä perustettiin. Samaan aikaan Etelä-Amerikan öljyntuottajavaltioille työskentelevä Federaatio kaappaa määräysvallan avaruusasemalla, joka kontrolloi Orbital Defense Initiative (ODIN) -superasetta. ODIN tuhoaa useita kaupunkeja Yhdysvaltain lounaisosissa. Astronautit uhraavat henkensä ja käynnistävät itsetuhomekanismin. Satelliitti syöksyy San Diegoon, josta Elias, Hesh ja Logan täpärästi pelastuivat.

Kymmenen vuoden kuluttua Yhdysvaltain sota Federaatiota vastaan on tuhonnut useita kaupunkeja ja alkanut vähitellen muuttua kulutussodaksi. Logan ja Hesh ovat isänsä alaisuudessa Yhdysvaltain erikoisjoukoissa. Veljekset joutuvat Gabriel Rorken vangiksi ja pelastuttuaan he saavat tietää isänsä olevan Ghostsin nykyinen johtaja. Rorke oli aiemmin Ghostin johtaja ja Eliasin ystävä, mutta Federaatio aivopesi hänet tappamaan Ghostsin jäseniä.

Logan, Hesh ja Elias lähtevät tappamaan Rorkea, josta on tullut Federaation johtaja. Useiden taisteluiden jälkeen he joutuvat Federaation vangiksi. Rorke pyytää Eliasilta tietoja Ghostsin nykyisestä tilanteesta ja lopulta tappaa Eliasin ampumalla tätä päähän. Hesh ja Logan pakenevat, mutta kohtaavat Rorken myöhemmin metrossa ja ampuvat tämän. Metro syöksyy mereen, mutta Logan ja Hesh uivat rantaan ja Hesh kutsuu lääkintämiehiä apuun. Pian paljastuu, että Rorke on selviytynyt ampumahaavasta, ja hän kaappaa Loganin. Rorke sanoo Loganille: "Ghosts on vihollinen jota en saa tuhottua. Mutta sinä olet hyvä. Voimme tuhota sen yhdessä." Rorke jättää Heshin ja raahaa Logania pois. 

**Juonipaljastukset päättyvät tähän.**

Lähteet
-------

1. ↑  Call of Duty: Ghosts Receives PEGI 16 Rating in Europe  4.10.2013. Call of Duty Community.  Arkistoitu 5.10.2013. Viitattu 11.10.2013. (englanniksi)
2. ↑  Andrew Goldfarb: Call of Duty: Ghosts Title, Release Date Confirmed *IGN*.  30.4.2013. Viitattu 2.5.2013. (englanniksi)
3. ↑  Xav de Matos: Call of Duty: Ghosts announced *joystiq.com*.  1. toukokuuta 2013. Viitattu 1.5.2013. (englanniksi)
4. ↑   *3news.co.nz*.  Arkistoitu 21.10.2013. Viitattu 06.12.2012. (englanniksi)

Aiheesta muualla
----------------

* Pelin viralliset kotisivut (Arkistoitu – Internet Archive)
* Pelin teaser Youtubessa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Call of Duty* |
| --- |
|  |
| Toinen maailmansota | 
* Call of Duty
	+ United Offensive
	+ Finest Hour
* 2
	+ Big Red One
* 3
	+ Roads to Victory
* World at War
* WWII
* Vanguard

 |
|  |
| *Modern Warfare* | 
* *Modern Warfare*
* *Modern Warfare 2*
* *Modern Warfare 3*
* *Modern Warfare* (2019)

 |
|  |
| *Black Ops* | 
* Black Ops
* Black Ops II
	+ Declassified
* Black Ops III
* Black Ops IIII
* Black Ops Cold War

 |
|  |
| Muut | 
* Ghosts
* Advanced Warfare
* Infinite Warfare
* Mobile
* Warzone

 |

 |